**Apie „Stripe“**

„Stripe“ yra programinė platforma skirta pradėti ir vykdyti internetinį verslą. Nuo veiklos pradžios 2011 m. „Stripe“ tyliai tapo mobilios prekybos revoliucijos varomąja jėga, kasmet apdorodamas milijardus dolerių pavedimų milijonams verslų 34 pasaulio šalyse. Padėdamas kurtis vis didesniam elektroninio verslo įmonių skaičiui, „Stripe“ taip siekia padidinti interneto BVP.

**Bendrovės istorija**

„Stripe“ prasidėjo 2010 m., kai mūsų įkūrėjai Patrick ir John Collison, asmeniškai susidūrė su sunkumais priimant mokėjimus internetu. Jie buvo programuotojai ir matė, kad beveik visais aspektais kurti ir paleisti interneto verslą, tuo metu buvo vis lengviau. Tačiau mokėjimuose tebedominavo lėti senieji žaidėjai. Patrikui ir Džonui atrodė savaime aišku, kad turi atsirasti akimirksniu atsiskaitymus apdorojanti platforma, kuri galėtų aptarnauti bet kokio dydžio verslą – nuo startuolio iki „Fortune 500“ sąrašo bendrovių. Taip 2011 m. rugsėjį buvo pristatyta „Stripe“ per trumpą laiką tapusi mažiausiai pastebimu ir saugiausiu būdu priimti mokėjimus internetu.

Nors pirmoji „Stripe“ užduotis buvo išspręsti mokėjimų internetu problemą, mes greitai supratome, kad nauja - „pirmiausia-mobilus“ – elektroninio verslo karta turi unikalių poreikių, kurių netenkina pasenusi finansų infrastruktūra. Taip kaip „Google“ sutvarkė pasaulio informaciją su savo paieška; kaip „Facebook“ sujungė žmones savo socialiniu tinklu; taip „Stripe“ palaipsniui kuria universalią infrastruktūrą, sujungiančią globalią internetinę ekonomiką.

Šiandien „Stripe“ yra varomoji pardavimų jėga daugeliui inovatyviausių technologijos įmonių, tarp jų „Amazon“, „Facebook“, „Shopify“, „Kickstarter“, „Salesforce“ ir daugeliui kitų. Kurdami „Stripe“, Patrick ir John Collison tikėjosi sukurti kertines ir įgalinančias technologijas, kurios paspartina interneto plėtrą ir kuria labiau ekonomiškai susijusį pasaulį. Pasaulį, kur kiekvienas – nuo Tanzanijos iki Tokijo – gali pradėti ir plėsti globalų interneto verslą.

„Stripe“, kurio būstinė yra San Franciske, turi daugiau nei 2000 darbuotojų. Pastarąjį kartą įvertinta 22,5 mlrd. JAV dolerių, „Stripe“ iki šiandien yra pritraukusi apie 785 mln. JAV dolerių investicijų. Tarp „Stripe“ investuotojų yra „Sequoia Capital“, „Andreessen Horowitz“, „General Catalyst“, „Capital G“, Elon Musk ir Peter Thiel, taip pat kai kurie didžiausi finansų ekosistemos žaidėjai, tarp jų „Visa“ ir „American Express“.